Swissquote

Die Swissquote Group Holding S. A. is 'n Switserse finansiële dienste-maatskappy wat in bankdienste en aanlyn-handel spesialiseer. Sy hoofsetel is in die dorp Gland, net buitekant die stad Genève. Soos op 31 Desember 2025 het Swissquote kliëntebates van CHF 88,7 miljard gerapporteer oor 750 089 kliënterekeninge en het 1 448 werknemers gehad. Besigheidsveld Die dienste wat aangebied word, sluit hoofsaaklik die elektroniese verhandeling van aandele, beleggingsfondse, indeksfondse, opsies en effekte in. Naas die verhandelings-funksies bied Swissquote ook bankrekeninge en beleggings-funksionaliteite vir individue, batebestuurders en korporatiewe kliënte. Op sy webblad stel die maatskappy aanlyn 'n verskeidenheid grafieke en mark-analise-gereedskap aan die publiek beskikbaar. Volgens die maatskappy se eie verklarings is die webblad/finansiële portaal van die maatskappy die mees gebruikte finansiële aanlyn-platform in Switserland. Geskiedenis Die maatskappy het sy oorsprong in die finansiële aanlyn-diens wat Marvel Communications S. A. in 1997 van stapel gestuur het. Oor hierdie aanlyn-diens is finansiële nuus, navorsingsverslae en pryse van gelyste aandele versprei ("Quotes"). Marvel Communications S. A. is in 1990 deur Marc Bürki en Paolo Buzzi gestig met die fokus om finansiële inligting-sagteware te ontwikkel. Sewe jaar later is op die webblad "swissquote.ch" vir die eerste keer die pryse van alle effekte wat op die SWX Swiss Exchange verhandel is, gratis en "eg-tyd" aan die publiek beskikbaar gestel. Deur die loop van die jaar 1999 word Swissquote Trade S. A. en Swissquote Info S. A. gestig, wat die operasionele aktiwiteite in verband met die swissquote.ch-projek oorneem. Die ontwikkeling van geïntegreerde Web-oplossings vir internet-kommunikasie en e-Besigheid het deel van Marvel Communications se operasionele besigheid gebly. In 2000 is die Swissquote Group Holding S. A. gestig, die houer-maatskappy van die ondernemings-groep. In Mei 2000 word die ondernemings-groep op die Switserse aandelebeurs SWX Swiss Exchange gelys en word die aandele sedertdien aktief in Switserland verhandel. In Oktober 2000 het Swissquote Bank wat toe nog in die registrasieproses was, die bank-lisensie van die Eidgenössische Bankenkommission (Switserse Federale Bank Kommissie) ontvang. In November 2000 is Swissquote in die Switserse Handelsregister geregistreer en in Mei 2001 het die bank sy bedrywighede begin. Die ondernemings-groep vereenvoudig sy besigheid-struktuur in 2002 en verkoop Marvel Communications S. A. aan sy bestuur. Die Swissquote Info S. A. word in Junie 2004 ontbind. Sedertdien bestaan die ondernemings-groep uit die Swissquote Group Holding S. A. en sy twee filiale Swissquote Bank en Swissquote Trade S. A. Op 4 Julie 2025 het Swissquote PostFinance se oorblywende 50% belang in Yuh verkry, wat sy aandeel van 50% tot 100% verhoog het en volle beheer oor die toepassing oorgeneem het. Die toepassing is in Mei 2021 as ’n 50/50 gesamentlike onderneming tussen die twee maatskappye geloods. Yuh se vorige uitvoerende hoof, Markus Schwab, het vroeg in Augustus 2025 bedank, en in November 2025 is Jan De Schepper, ’n lid van Swissquote se uitvoerende bestuur, as nuwe CEO van Yuh aangestel. Op 4 Julie 2025 het Swissquote PostFinance se oorblywende 50% belang in Yuh verkry, wat sy aandeel van 50% tot 100% verhoog het en volle beheer oor die toepassing oorgeneem het. Die toepassing is in Mei 2021 as ’n 50/50 gesamentlike onderneming tussen die twee maatskappye geloods. Die transaksie het die 50%-belang op CHF 90 miljoen gewaardeer, wat ’n totale waardasie van CHF 180 miljoen impliseer het. ’n Deel van die betaling is in Swissquote-tesourieaandele vereffen, wat PostFinance se belang in Swissquote vergroot het. Yuh se vorige uitvoerende hoof, Markus Schwab, het vroeg in Augustus 2025 bedank, en in November 2025 is Jan De Schepper, ’n lid van Swissquote se uitvoerende bestuur, as nuwe CEO van Yuh aangestel. In Januarie 2026 het Yuh ’n vierjaar-ooreenkoms aangekondig om die hoofborg van BSC Young Boys se mans-eerstespan te word vanaf die 2026/27-seisoen, tot en met die somer van 2030. Verkryging van MIG Bank Swissquote Bank koop op 25 September 2013 100 persent van die MIG Bank. Deur die Verkryging van hierdie groot valuta-makelaar word Swissquote Bank een van die grootste verskaffers van valuta-dienste by die verhandeling van valuta. Die MIG Bank is met Swissquote Bank saamgesmelt. Verwysings Eksterne skakels Amptelike webwerf 3de Kwartaal van 2012 (PDF; 903 kB) Pers verslag (PDF; 37 kB)